Asiyesikia la mkuu huvunjika guu

ASIYESIKIA LA MKUU HUVUNJIKA GUU
Maana ya methali hii ni kwamba iwapo mtu anapofanya makosa, kisha akakanywa na wavyele wake kisha akayapuuzia mbali baadaye hujipata katika shida.
Matumizi ya methali hii ni kuwa watu wasikilize mawaidha/mambo wanayoambiwa na wavyele wao na kutia maanani.
Katika kijiji kimoja, kulitokea kijana mmoja ambaye alikuwa anaitwa Mashaka. Mashaka alikuwa mpole, mcha Mungu mwenye heshima kwa wavyele wake mcheshi na mwenye bidii. Katika masomo yake Mashaka alikuwa kidato cha nne katika shule ya kitaifa mjini Mombasa. Wazazi wake walimsifia kwa juhudi zake katika masomo yake na hata majirani. Mashaka alikuwa akiongoza katika darasa lake na alama ya B+
Mashaka alikuwa mtiifu kwa walimu wake, mwenye heshima na mwenye kujibu maswali ambayo mwalimu atakapouliza. Mashaka alikuwa akisudiana na wanafunzi wenzake walipokuwa na tatizo kidogo katika masomo yao. Mashaka alikuwa akidurusu usiku na mchana kwani mtaka cha mvunguni sharti ainame.
Ilipofika mwezi wa kumi, alikaribia kufanya mtihani wake wa mwisho wa kitaifa wa kidato cha nne. Wazazi na majirani wake walimshauri kuwa afanye mtihani wake vizuri. Mtihani wa kitaifa ni kama mtihani mengine ile. Mashaka alikuwa akimueka mungu wake mbele kwa jambo lolote atakalofanya.
Ilipowadia mtihani wake alifanya kwa umakini na kukumbuka maneno ya wavyele wake waliomwambia. Alifanya mtihani wake muda wa mwezi moja. Alipomaliza mtihani wake, alienda nyumbani na kusubiri majibu yake ya mtihani. Majibu ya mtihani wake ulikawia, kwa wiki tatu tu. Ya nne ilipofika majibu yao yalitangazwa kwenye runinga. Mashaka alipotazama majibu yake machozi ya furaha yalimtiririka tiriri. Mashaka alipata alama ya B+ Hakuamini machoni mwake kabisa. Shangwe na vigelegele vilienea hapo kwao nyumbani. Majirani na marafiki walikuja kumpa mkono wa heri.
Baada ya majibu hayo, alipata barua ya kujiunga na chuo kikuu cha Nairobi na kutimiza ndoto zake za maishani. Alipojiunga na chuo kikuu mambo yalianza kubadilika polepole Mashaka alijiunga na marafiki wabaya wa kuvuta bangi. Mashaka alikuwa akivuta bangi kila uchao mpaka ikafika kiwango yeye alikuwa haudhuri darasani na kukosa kufanya mitihani. Wazazi wake, walimkanya awachane na marafiki hao wapotevu lakini Mashaka hakuskia la mwadhini wala la mteka maji msikitini. Alipuuzia maneno ya wazazi wake na kuendelea na tabia zizo hizo. Wazazi wake waliita mkutano wa familia kujadili matatizo ya Mashaka lakini wapi, hayakufua dafu. Mashaka hakutaka kusikia maneno ya wavyele wake mpaka ikafika wakati ambapo Mashaka anaitusi familia yake matusi makubwa makubwa.
Mwishowe Mashaka alishindwa kusoma na kutimiza ndoto yale ya maishani. Maisha yake yaliisha akizururazurura mtaani kama mbwa koko na kujitia shidani.